Lola Moskvadagi konsertida arazlashib qolgan sevishganlarni yarashtirib qo‘ydi

Xonanda Lola 7-avgust kuni Moskvada bo‘lib o‘tgan konsertida arazlashib qolgan sevishganlarni yarashtirib qo‘ydi. Bu haqda “Darakchi.uz” hikoya qilmoqda. 

“Konsertda ro‘y bergan bir voqea haqida so‘zlab bermasam bo‘lmaydi. Konsert boshlanishidan avval ijtimoiy tarmoq orqali murojaat oldim. Unda ‘Lola, bugun konsertingizga men va sevgan qizim boramiz. Biroq biz arazlashib qolganmiz, men bilan gaplashmayapti. U sizning muxlisingiz. Iloji bo‘lsa, sahnada undan meni kechirishini so‘rang, iltimos’, deyilgan. Tabiiyki, men bu murojaatni o‘z egasiga yetkazdim. Qarangki, ular konsert davomida yarashib olishdi va bunga sababchi bo‘lganimdan juda xursandman”,— dedi Lola.